b'\n_START_ARTICLE_\n1. FC K\xc3\xb6ln\n_START_SECTION_\nHistorie\n_START_PARAGRAPH_\nKlubben blev grundlagt i 1948 som en sammenslutning af to mindre klubber, og ret hurtigt efter blev de blandt landets st\xc3\xa6rkeste. S\xc3\xa5ledes var de i pokalfinalen allerede i 1954 og finalen om det tyske mesterskab i 1960, inden det f\xc3\xb8rste mesterskab kom i hus i 1962._NEWLINE_K\xc3\xb6ln kom som f\xc3\xb8lge af disse resultater med i den nyoprettede professionelle Bundesliga fra starten i 1963og blev mester i ligaens allerf\xc3\xb8rste \xc3\xa5r. I de f\xc3\xb8rste mange \xc3\xa5r var klubben blandt de mest succesrige i Bundesligaen og vandt pokalen i 1977, the double i 1978 og pokalen igen i 1983._NEWLINE_Men fra begyndelsen af 1990\'erne begyndte det at g\xc3\xa5 ned af bakke, og i 1998 blev det for f\xc3\xb8rste gang til nedrykning til 2. Bundesliga. Siden da har klubben v\xc3\xa6ret lidt af en "elevatorklub" med fire ned- og oprykninger. Siden 2014/15 er klubben med i det gode selskab igen._NEWLINE_Nordmanden St\xc3\xa5le Solbakken, der er tr\xc3\xa6ner for FC K\xc3\xb8benhavn fra 2013, var klubbens tr\xc3\xa6ner fra sommeren 2011 til 2012._NEWLINE_Den nuv\xc3\xa6rende tr\xc3\xa6ner er Peter St\xc3\xb6ger fra \xc3\x98strig.'